**Ansøgning om dispensation**

**til cirkulære om energieffektivisering i statens institutioner**

Det følger af § 4, stk. 3 i cirkulære om energieffektivisering i statens institutioner, at Energistyrelsen i helt særlige tilfælde kan undtage ministerier eller tilhørende institutioner mv. fra bestemmelser i cirkulæret.

En undtagelse fra cirkulærets bestemmelser kan eksempelvis være aktuelt ud fra følgende forhold:

* Når offentliggørelse af energiforbrug m.v. vurderes at kunne medføre sikkerhedsmæssige risici.
* Ved bygninger, der er officielt beskyttet som en del af et særligt udpeget miljø, eller på grund af deres særlige arkitektoniske eller historiske værdi, hvor en overholdelse af cirkulærets krav vil indebære en ændring, som ikke ville være i overensstemmelse med denne beskyttelse, f.eks. i forhold til bygningens karakter eller udseende[[1]](#footnote-1).

Undtagelsen gælder dog ikke gennemførelse af rentable energibesparende foranstaltninger, der ikke indebærer ændringer af bygningernes karakter og udseende, eksempelvis adfærdsrelaterede og driftsoptimerende tiltag.

For at Energistyrelsen kan behandle ansøgning om dispensation for undtagelse af bestemmelser i cirkulæret, skal nedenstående ansøgningsskema udfyldes. I skemaet skal det tydeligt fremgå hvilken bestemmelse der søges dispensation fra samt en konkret vurdering af hvilke institutioner, bygninger mv. det omfatter.

Det udfyldte ansøgningsskema skal sendes til Energistyrelsen på ee-staten@ens.dk, som vil foretage en afgørelse om dispensation på baggrund af en konkret afvejning af ansøgningen. Energistyrelsen forbeholder sig retten til på ethvert tidspunkt at kunne indhente supplerende oplysninger fra ansøger, såfremt det vurderes nødvendigt for at træffe afgørelse.

**Ansøgningsskema til dispensation**

**Bestemmelse i cirkulæret**

*Angiv hvilken bestemmelse i cirkulæret, der søges om dispensation fra, med henvisning til afsnit og paragraf. Såfremt der søges om dispensation til flere bestemmelser angives dette ligeledes nedenfor.*

|  |
| --- |
|  |

**Undtagelse af arbejdssted, institution mv.**

*Angiv hvilket arbejdssted, institution, bygning mv. der søges dispensation for.*

|  |
| --- |
|  |

**Begrundelse for undtagelse**

*Angiv hvorfor den pågældende institution, bygning mv. vurderes at være undtaget fra den pågældende bestemmelse i cirkulæret. Redegør gerne for hvilke konkrete forhold, der gøres gældende. Såfremt der søges om dispensation til flere institutioner, bygninger mv., angives dette ligeledes nedenfor.*

|  |
| --- |
|  |

1. Læs mere om bygningsarbejder på fredede bygninger på Slots- og Kulturstyrelsens hjemmeside: <https://slks.dk/omraader/kulturarv/bygningsfredning/bygningsarbejder-paa-fredede-bygninger> [↑](#footnote-ref-1)